Temeljem čl. 25. Zakona o ograničavanju duhanskih i srodnih proizvoda ( NN 45/17,i 114/18), članka 57. Zakona o zaštiti na radu ( NN 71/14, 118/14,94/18 i 96/18) i članaka 43. Statuta Dječjeg vrtića JUREK, Upravno vijeće Dječjeg vrtića JUREK na 16. sjednici održanoj 17. kolovoza 2022. godine donosi

PRAVILNIK O OGRANIČAVANJU UPORABE DUHANSKIH I SRODNIH PROIZVODA

1. OPĆE ODREDBE

Članak 1.

Ovim Pravilnikom se utvrđuju mjere za ograničavanje uporabe duhanskih i srodnih proizvoda u Dječjem vrtiću JUREK, preventivne mjere protiv pušenja te nadzor nad provedbom ovog Pravilnika radi zaštite zdravlja radnika te prekršajne odredbe.

Članak 2.

Pod nazivom duhanskih proizvoda u smislu ovog Pravilnika smatraju se duhanski proizvodi i srodni proizvodi, biljni proizvodi, električne cigarete s nikotinskim punjenjem ili bez nikotinskog punjenja, bezdimni duhanski proizvodi i vodene lule.

Članak 3.

Odredbe Pravilnika o0dnose se na sve radnike Vrtića, vanjske suradnike i korisnike usluga Vrtića.

Članak 4.

Ravnatelj je obavezan provoditi zaštitu nepušača od djelovanja dima duhanskih i srodnih proizvoda.

Članak 5.

Pušenje je zabranjeno u svim zatvorenim prostorima Vrtića i na prostoru koji je udaljen manje od 20 metara od ulaza u zgradu Vrtića. Oznake o zabrani pušenja postavljene su na vidljivom mjestu na ulaznim vratima Vrtića.

Članak 6.

Prostori za pušenje nisu dozvoljeni u prostorima Vrtića

II PREVENTIVNE MJERE PROTIV PUŠENJA

Članak 7.

Ravnatelj i /ili njegov ovlaštenik promicati će štetnost duhanskih i srodnih proizvoda za zdravlje radnika kroz provedbu svakodnevnih aktivnosti.

Članak 8.

Odgojno obrazovni radnici i zdravstveni voditelj provodit će aktivnosti s djecom o posljedicama štetnosti uporabe duhanskih proizvoda za zdravlje djece i odraslih.

1. NADZOR NAD PROVOĐENJEM PRAVILNIKA

Članak 9.

Unutarnji nadzor nad provedbom Pravilnika provodit će ravnatelj, njegov ovlaštenik i zdravstveni voditelj.

ČLANAK 10.

Inspekcijski nadzor nad provedbom ovog Zakona o ograničavanju duhanskih proizvoda ( NN 45/17, 114/18) provode sanitarni inspektori i prosvjetni inspektori u Vrtiću.

1. PREKRŠAJNE ODREDBE

Članak 11.

Novčanom kaznom od 70.000,00 do 150.000,00 kuna kaznit će se za prekršaj pravna osoba ako:

* ne osigura poštovanje zabrane pušenja u zatvorenom javnom prostoru na temelju članka 25. Zakona
* ne osigura zabranu pušenja na prostoru koji je udaljen manje od 20 metara od ulaza u zgradu Vrtića temeljem članka 25. stavka 4. Zakona
* ako ima prostore za pušenje u prostorima u kojima se obavlja djelatnost odgoja i obrazovanja na temelju članka 25. stavka 5. Zakona

Članak 12.

Novčanom kaznom od 1000,00 kuna kazniti će nadležni inspektor iz članka 38. Zakona na mjestu izvršenja za prekršaj fizičkoj osobi ako:

* puši duhanski ili biljni proizvod, rabi električnu cigaretu s nikotinskim punjenjem ili bez nikotinskog punjenja ili vodenu lulu u zatvorenom prostoru
* puši na prostoru koji je udaljen manje od 20 metara od ulaza u zgradu Vrtića

Članak 13.

Pravilnik stupa na snagu danom objave na oglasnim pločama Dječjeg vrtića.

KLASA:601-02/22-02/11

URBROJ:2113-60-03-22-1

U Gornjoj Stubici, 17. kolovoza 2021. godine

Predsjednica Upravnog vijeća Dječjeg vrtića JUREK:

--------------------------------------------------------------

Marina Sviben Družinec

Ovaj Pravilnik objavljen je na oglasnim pločama Dječjeg vrtića JUREK i na mrežnoj stranici vrtića dana 18. kolovoza 2022. godine te stupa na snagu 18. kolovoza 2022. godine.

Ravnateljica Dječjeg vrtića JUREK:

---------------------------------

Božica Hrestak